Presentació de la novel·la 'En el ancho camino' de José Manuel Pedrós
17 de maig 2021

![Imagen sin texto alternativo.](/media/ztxl0o43/95-en-el-ancho-camino-recort-c1.jpg)  
​

Dimecres que ve dia 19 tindrà lloc la presentació de la novel·la _En el ancho camino_, de l'escriptor José Manuel Pedrós a les 19 hores. L'aforament serà limitat i, l'entrada, gratuïta.

  

_En el ancho camino_ pretén ser la visió transparent i objectiva dels últims anys del franquisme. La visió d'un jove que no se sent condicionat per cap mena de pressió, angoixa o nostàlgia, però que, al mateix temps, es troba lliure de vincles ideològics per a poder expressar sense obstacles les seues idees, les seues vivències, els seus sentiments i els seus records.

  

José Manuel Pedrós va nàixer en Port de Sagunt i va cursar estudis de Ciències Polítiques, Econòmiques i Comercials en la Universitat de València. Ha escrit més de vint llibres de poesia, narrativa breu, novel·la i viatges. Amb el relat _Benerib_, que pertany al llibre _Sombras nítidas_, va quedar finalista del I Concurs de Relats Olelibros.com, celebrat a València en 2015. El relat _Las teclas de la máquina_, del llibre de narrativa breu _El vértice de la soledad_, va quedar també finalista en el Premi de Narrativa Joan Fuster 2013 de l'Ajuntament d'Almenara. Ha publicat el poemari _Dimensión_, finalista del III Premi de Poesia Mario Ángel Marrodán 1995, de la ciutat de Vigo, i les novel·les _La oscura noche del silencio_ (1994), _Kefá el romano_ (2009), _El último conde_ (2011) i _El códice de María Magdalena_ (2014).

  

També ha publicat nombrosos articles, relats i poemes en diferents antologies i revistes literàries; i a través de la seua pàgina web, així com en Amazon o en altres plataformes, es poden trobar alguns dels seus llibres en format digital. En l'actualitat resideix a la platja de Canet d'en Berenguer i coordina el Club de Lectura de la Biblioteca de Canet.

  

![Imagen sin texto alternativo.](/media/2usl0rs3/95-en-el-ancho-camino-c2.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/presentació-de-la-novel-la-en-el-ancho-camino-de-josé-manuel-pedrós/ "Facebook")
*   [](http://twitter.com/share?url=https://aytosagunto.es/va/actualitat/presentació-de-la-novel-la-en-el-ancho-camino-de-josé-manuel-pedrós/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/presentació-de-la-novel-la-en-el-ancho-camino-de-josé-manuel-pedrós/ "Linked In")
*   [](mailto:?body=https://aytosagunto.es/va/actualitat/presentació-de-la-novel-la-en-el-ancho-camino-de-josé-manuel-pedrós/)